Diari Oficial de la Generalitat Valenciana


Sumari del DOGV 4867, del 21-10-2004 (2004/10181)

Informació pública de l'alternativa tècnica de programa d'actuació integrada per al desenvolupament urbanístic de la unitat d'execució UE número 1 de Massarrojos, del Pla General d'Ordenació Urbana de València.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4867

Data del DOGV
:   21-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10417


Organisme emissor
:   Arpro 78, SL

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament urbanístic de la unitat d'execució UE número 1 de Massarrojos, del Pla General d'Ordenació Urbana de València. [2004/Q10335]
  
La mercantil Apro 78, SL, amb codi d'identificació fiscal I97205613, ha formulat un programa d'actuació integrada per al desenvolupament de la unitat d'execució UE número 1 (redelimitada) del pla de reforma interior (PN-1) de Massarrojos (terme municipal de València i en una xicoteta porció terme municipal de Moncada), del Pla General d'Ordenació Urbana de València, que inclou memòria del programa, pla de reforma interior de millora, projecte d'urbanització i sol·licitud de cèdula d'urbanització, a l'empara del que disposen els articles 46, 48, 58 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Que mitjançant un edicte publicat en el Diari Oficial de la Generalitat Valenciana, de data 10 d'agost de 2004, es va anunciar l'obertura d'un període d'informació pública del programa esmentat, amb tota la documentació annexa, de 20 dies hàbils, comptadors des del sendemà de la publicació en el Diari Oficial de la Generalitat Valenciana.
  
Que vist que es va ometre la remissió de l'avís al titular cadastral de la parcel·la 103 del polígon 15 de Moncada, inclosa en una xicoteta porció en l'àmbit de l'alternativa tècnica el domicili del titular de la qual no apareix a les dades de l'oficina del Cadastre, procedix esmenar la deficiència assenyalada i prorrogar el termini d'informació pública per un termini de 20 dies des de la publicació del present anunci en el Diari Oficial de la Generalitat Valenciana.
  
En este termini, comptador des de la publicació d'este anunci d'exposició pública en el Diari Oficial de la Generalitat Valenciana, únicament el titular cadastral de la parcel·la 103 del polígon 15 de Moncada podrà presentar al Servici Municipal de Planejament de l'Ajuntament de València (av. d'Aragó, 35) tant al·legacions com alternativa tècnica que pretenga competir amb l'exposada al públic.
  
En els cinc dies següents al venciment del termini d'informació pública únicament el titular cadastral esmentat podrà presentar a l'Oficina de Contractació de l'Ajuntament de València (plaça de l'Ajuntament), una proposició juridicoeconòmica en plica tancada a qualsevol de les alternatives tècniques presentades. L'acte d'obertura de les presentades es farà el següent dia hàbil a l'acabament d'este termini, tret que siga dissabte, i en este cas es traslladarà al següent dia hàbil.
  
Si el titular de la parcel·la cadastral esmentada anteriorment presenta una alternativa tècnica en competència, qualsevol persona podrà presentar proposicions juridicoeconòmiques en plica tancada a esta alternativa, en el termini esmentat anteriorment de cinc dies.
  
Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix, durant tot el procediment podran ser objecte de pública consulta al Servici de Planejament, les al·legacions i alternatives tècniques que s'hi presenten.
  
De conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, la publicació del present anunci val, així mateix, d'avís al titular cadastral de l'esmentada parcel·la 103 del polígon 15 de Moncada, Pedro Palanca Palanca, el domicili del qual no apareix en la base de dades cadastrals, així com qualssevol altres afectats desconeguts o aquells l'adreça dels quals no consta o consta erròniament en la base de dades cadastrals, com a séquia de la Closa i camí, que apareixen a la base de dades cadastrals, però no figura finca cadastral, ni titular, ni domicili.